Innerfjorden (del av Øksfjorden)

Navnet kan også henvise til den indre del av Kanstadfjorden i Lødingen. For andre betydninger se Innerfjorden

Innerfjorden er navnet på den indre, nordlige delen, av Øksfjorden i Lødingen kommune i Nordland. Den har forbindelse ut gjennom Vester- og Austerstraumen på hver side av Husjordøya og strekker seg 5,5 kilometer nordover til Vestpollneset, hvorfra fjordarmen Vestpollen fortsetter nordvestover. Den noe kortere Austpollen går i østlig retning fra nordenden av Innerfjorden. På vestsiden av Innerfjorden ligger Lakselvtindan (748 moh.) og Lakselvfjellet (553 moh.) mens på østsiden ligger Brynnelslåttheia (719 moh.) som Sørdalstunnelen på E10 går gjennom før den krysser over straumene via Husjordøya.

Med unntak av noen avfolkede gårdsbruk i Austpollen er der ingen bosetninger langs Innerfjorden som nesten i sin helhet ligger innenfor grensene til Møysalen landskapsvernområde. Vestpollen ligger i Møysalen nasjonalpark.

Referanser 

Fjorder i Lødingen